b'\n_START_ARTICLE_\nRimantas Ma\xc4\x8diulaitis\n_START_SECTION_\nBiografija\n_START_PARAGRAPH_\n1979 m. baig\xc4\x97 vidurin\xc4\x99 mokykl\xc4\x85 Klaip\xc4\x97doje, 1987 m. baig\xc4\x97 Leningrado I. Pavlovo medicinos institut\xc4\x85, gydytojas. 1990\xe2\x80\x931993 m. studijavo Sankt-Peterburgo I. Pavlovo medicinos universiteto aspirant\xc5\xabroje, 1994 m. apgyn\xc4\x97 medicinos moksl\xc5\xb3 daktaro disertacij\xc4\x85 \xe2\x80\x9eChirurginio lazerio panaudojimas otorinolaringologijoje. Lazerin\xc4\x97 hemostaz\xc4\x97". K\xc4\x97l\xc4\x97 kvalifikacij\xc4\x85 Tartu universitete, Estija, (1992 m.), Graikijoje (2001 m.), Pranc\xc5\xabzijoje (2002 m.), Marburgo universitete, Vokietija (2004 m.)._NEWLINE_1987\xe2\x80\x931990 m. Leningrado, Sankt-Peterburgo I. Pavlovo medicinos universiteto gydytojas otorinolaringologas rezidentas. Nuo 1994 m. Klaip\xc4\x97dos universitetin\xc4\x97s ligonin\xc4\x97s vyresnysis gydytojas otorinalaringologas._NEWLINE_2000 m. Valstie\xc4\x8di\xc5\xb3 ir Naujosios demokratijos partij\xc5\xb3 s\xc4\x85jungos, 2006 m. politin\xc4\x97s partijos Rus\xc5\xb3 aljansas Klaip\xc4\x97dos skyriaus narys._NEWLINE_Nuo 2007 m. Klaip\xc4\x97dos miesto savivaldyb\xc4\x97s tarybos narys._NEWLINE_Paskelb\xc4\x97 20 spausdint\xc5\xb3 mokslini\xc5\xb3 publikacij\xc5\xb3, i\xc5\xa1 j\xc5\xb3 10 u\xc5\xbesienio moksliniuose \xc5\xbeurnaluose._NEWLINE_2009 m. Klaip\xc4\x97dos universitete suteiktas vadybos magistro kvalifikacinis laipsnis._NEWLINE_Nuo 2009 m. Lietuvos liaudies partijos narys, LLP Pirminink\xc4\x97s pavaduotojas, Klaip\xc4\x97dos miesto skyriaus pirmininkas._NEWLINE_Klaip\xc4\x97dos ligonin\xc4\x97s etikos komisijos narys. Klaip\xc4\x97dos otorinolaringolog\xc5\xb3 mokslin\xc4\x97s draugijos narys. Sutuoktin\xc4\x97 Natalija, vaikai Diana, Tomas.'